text:
पटना। पटना क लोक कए समुद्रक बीचक आनंद त नहि भेट सकैत अछि, मुदा सरकार हुनका लेल गंगाक कछैरि मे टहलबाक संग-संग गर्मागर्म भोजनक प्रबंध करि देलक अछि। गांधी घाट पर बिहार राज्य पर्यटन विकास निगम क रेस्टोरेंट बनिकए तैयार भ गेल अछि। पूरा शहर एकर चालू हेबाकबाट ताकि रहल अछि। रेस्टोरेंट मे गंगा क कछैरि दिस लागल ग्लास आकर्षण क केन्द्र अछि। लोक रेस्टोरेंट मे जलपान आ भोजन क संग-संग गंगा क लहर कए सेहो देखि सकैत छथि। रेस्टोरेंट मे बैसल लोक सीधा गंगा क धार देखि सकताह। दू तल मे आकर्षक रेस्टोरेंट क निर्माण कैल गेल अछि। गंगा क कछैरि मे बनल पटनाकइ पहिल रेस्टोरेंट छी। बिहार राज्य पर्यटन विकास निगम क अधिकारी क कहब अछि जे एकरा चालू करबाक घोषणा कहियो भ सकैत अछि। प्रथम चरण मे पर्यटन निगम एहि रेस्टोरेंट क संचालन करत, ओकर बाद प्राईवेट पार्टनरशिप मे चलेबाकतैयारी अछि। एहि रेस्टोरेंट क चालू भेला स फ्लोटिंग रेस्तरां क सेवा मे सेहो सुधार एबाक संभावना बढि़ गेल अछि।
मुख्य पृष्ठ समाद विशेष गंगाक कछैरि मे गर्मागर्म भोजन


c: text/html

text:
देश अपन स्वतंत्रताक 68 वर्ष पूरा केलक। एहि 68 वर्ष मे देश कतेको मामले मे सकारात्मक परिणाम देलक आ खूब प्रगति केलक अछि। सामाजिक, आर्थिक आ सांस्कृतिक प्रगतिक सं संग आन क्षेत्र मे सेहो देश उल्लेखनीय प्रगति केलक अछि। मुदा 1947 क परिपेक्ष मे देखिए त 2015 मे किछु एहनो क्षेत्र अछि जे उपेक्षित रहि गेल त किछु एहनो अछि ताहु स बदतर भ गेल। जाहि पर विचार आ मंथन समग्र विकास लेल जरूरी नहि बल्कि अनिवार्य अछि। आशावादी नजरि स निराशावादी समाजक मसला कए उठेबाक हमर सतत प्रयास रहल अछि। आजादीक 69 साल बाद हम अपन शहर, अपन राज्य, अपन देश आ अपन समाज कए कतए आ कोना देखैत छी, ओकरा केहन आ कोना बनेबाक सपना गढैत छी ताहि पर इसमाद किछु विशेष लोक क आलेख अपने लोकनिक समक्ष राखि रहल अछि। आजादीक 69 साल बाद क एहि विशेष आयोजन क आजुक आलेख प्रस्तुत अछि । – समदिया
संजय सरावगी
विकास सदा चलए वाला होइ छै। एकर गति अबाध रहक चाही। जखने गति रुकल आ कि बुझु विकास रुकि गेल। विकास कखनो एकाएक नहि होइ छै। निरंतर क्षण-क्षण चलै छै। से कोनो तरहक विकास हो, सभक एके रंग हाल। ई स्वतः होयत तखनो आ मानव द्वारा कयल जाय तखनो। दरभंगा स बेसी इ गप के बुझत। तिरहुतक राजधानी रहल दरभंगा कहियो विकास क दोसर नाम छल, मुदा कालचक्र एहन घुमल जे इ शहर अपन स्वरूप आ पहचान लेल संघर्षरत भ गेल। दरभंगा एक दिन मे नहि पिछडल, एकटा लंबा कालखंड मे लगातार कैल गेल उपेक्षा स दरभंगा पिछडैत गेल। हम एहि बात कए गम्भीरतापूर्वक विचारि कए सेवा-क्षेत्रमे डेग रखने रही जेविकसित दरभंगा हमर आखिरी लक्ष्य रहत। एहि क्षेत्रमे अबिते विकास कार्यमें जुटि गेलहुं। एकरे परिणाम भेल जे नगर निगम पार्षदक रुपमे सेवा-कार्य प्रारम्भ करिते जन-मन मे स्थान पाबि लेलहुं आ विधायक बनि सकलहुं। सेवाकार्य क्षेत्रक विस्तार भेल त काज क स्वरूप आ आकार सेहो बदलल। दरभंगा क जनता क सहयोग रहल जे तीन बेर विजयी रहलहुं आ काज करबा लेल पूरा मौका भेटल। विधायक बनलाक बावजूद हमर निवास पटना नहि बनल आ हम सतत दरभंगा क वासी बनल रहलहुं आ एहि ठाम क समस्या स परिचित होइत रहलहुं। अपन चारुकात क बदलैत छवि हमरा बल दैत अछि। नगर क्षेत्र क विधायक भेलाक बावजूद 8टा पंचायत सेहो हमर क्षेत्र मे अछि जेकर विकास हमरा लेल नगर क्षेत्र क जेकां अछि। दरभंगा एतबा विकसित रहल जे एकरा विकासक मतलब पता अछि आ दरभंगा एतबा पिछडि चुकल अछि जे एकरा विकासक पटरी पर आनब एकटा पैघ चुनौती रहल अछि। हम अपन अल्प कालखंड मे जे कोनो विकास कार्य कैल से ईश्वर आ जनता जनार्दनक कृपाक परिणाम अछि।
हमर भीतर विकसित दरभंगाक सपना ज्यो कए त्यों राखल अछि। ओहि दिशा मे बहुत कम काज क सकलहुं अछि, मुदा कने मोन पाड़ू आइस10 साल पहिने क दरभंगा। की हाल छल। नगरक दूनू प्रमुख सड़क वी.आई.पी.रोड आ कॉमर्शियल रोड पैदलो चलबा जोकर नहि छल। बड़का- बड़का खद्धा। रोज कोनो ने कोनो दुर्घटना होइत छल। उर्दू बाजार क सडक हाल सेहो खस्ता छल। हम सडक कए अपन पहिल प्राथमिकता बुझलहुं। सड़क बनल आ सभकए सुविधा भेटल। आइ दरभंगा आ लगक क्षेत्र मे कोनो आन शहरक मुकाबले बेसी नीक सडक देखा रहल अछि। रोडक जाल ओछा देबामेहम किछु हद तक सफल भेलहुं अछि। हमर काल खंड में लगभग 1000 छोट-पैघ सड़क बनल, जे एकटा रिकार्ड अछि। आइ गली-गली ढलैया भ गेल।आब तकलापर कोनो ऐहन गलीभेटत जे कोनो कारणे छूटल छै। ओकरो बनबा रहल छी।
इंजीनियरिंग कॉलेज खोलेबाक हो या सदर अस्पतालक मंजूरी हो, तारामंडल क प्रस्ताव पास करेबाक हो, हमरा जहां धरि भेल अपन दायित्वक निर्वाह कैल। आचार्य सुरेन्द्र झा सुमन चौक, पटेलचौक, विवेकानन्द चौक आदिक सौन्दर्यीकरण करेबा स शहर स्वरूप बदलबाक प्रयास कैल अछि। पोखरि क घाट निर्माण सभमे प्रगति देखा रहल अछि। बिजली संकटक निदान लेल प्रयास जारी अछि। नाला बनबा कए जल जमावस मुक्तिक प्रयास निरन्तर करैत आबि रहल रहल छी। जे दस साल पहिने एहि ठामक रोड, अस्पताल आदि देखने छथि हुनका अवश्य संतोष होएत आ बदलाव देखि खुश होएब, मुदा लक्ष्य एखन दूर अछि। स्मार्ट सिटी क रेस मे दरभंगा पिछडी गेल। दरभंगा क स्थान निराशाजनक रहल। कई दशकक उपेक्षाक कारण जे दरभंगा पिछडि गेल ओकरा फेर स विकसित शहरक कतार मे अनबा लेल सतत विकास आ प्रयास क जरुरत अछि। स्मार्ट सिटी क रेस मे भेटल असफलता कए हमरा सब कए चुनैती क रूप मे लेबाक जरुरत अछि। पिछला दस साल क प्रयास सजे विकासक गाड़ी आगू बढेलियै, ओकरा जारी रखबाक जरुरत छै। अगर इ गाडी एकबेर फेर रोकि देल गेल त दरभंगा आओर पिछडि जाएत।
हमरा लोकनि कए बहुत काज एखन करबाक अछि। पर्यटन विभागस हराही पोखरिक सौन्दर्यीकरण लेल योजना स्वीकृत करा चुकल छी, ओकरा जमीन पर अनबाक अछि। दरभंगा एयरपोर्ट लेल हम सब प्रयासरत छी। दरभंगामे साफ्टवेयरपार्क स्वीकृत भेल, जाहिस युवा क जीविको भेटितै, मुदा एखन धरि जमीन पर्यन्त राज्य सरकार नहि देलक अछि। सरकारस भाजपा क फराक होइते दरभंगा एकर सबस बेसी कोपभाजन बनल। एहि ठामक सबटा विकास योजना मुंह ताकि रहल छै। दरभंगामे तारामण्डल स्वीकृत करेने रही, मुदा एखन धरि शिलान्यास तक नहि करौउल गेल। जखन जीतन राम मांझी मुख्यमंत्री भेला तकिछु आशा जगल आ ओ एहि लेल 164.30 करोड़ क वित्तीय स्वीकृतियो देलथि, मुदा फेर परिणाम शून्य। दरभंगामे सदर अस्पताल लेल 29 करोड़ स्वीकृत भेल, अखबार मे टैंडरक लेल सूचना प्रकाशित भेल, मुदा ई धरातलपर नहि उतारल गेल। दरभंगाक सभसॅ पैघ समस्या जल जमावक निदान लेल हमर प्रयास के सरकार पानिमे ध देलक। दोनारमे रेलवे ओवर ब्रिज स्वीकृत अछि, मुदा एप्रोच रोड मे सरकार रुचिये नहि लेलक। माधवेश्वर परिसरक सौन्दर्यीकरण काज ठप अछि। लक्ष्मीश्वर विलास पैलेस आ ओकरा पाछूक सुखी दिग्घीक सौन्दर्यीकरण स्वीकृति पर राज्य सरकार कुण्डली मारि बैसल छै। आर की कहब पछिला दिन 3600 एईडी भैपर दरभंगाक सभटा पोलपर लगेबा लेल नगर निगम में निर्णय भेल, मुदा राज्य सरकारक उदासीनताक कारणे ई योजना अधरमे लटकि गेल, मुदा हम चुप नहि बैसब। प्रयास करैत रहब। आब दरभंगाक विकास ककरो रोकए नहि देब। विकास हमर सभक अधिकार छी। एहिस क्यौ बंचित करत त बर्दाश्त नहि कयल जायत। ई सभटा योजना धरातल पर उतारबाक छै, उतारि कए रहबै। एहन आरो बहुत रास योजना छै, सरकार कए कहलियै एम्स दे, आई.बी.एम.दे, विधानसभा मे प्रश्न कैल, मुदा दरभंगा क दोसर कोनो विधायक संग मे ढार नहि भेलाह,मुदा हम विधानसभामे ई सभ मुद्दा उटबैत रहलहुं अछि आ उठबैत रहब।
केंद्रीय संस्थान स दरभंगा कए सतत वंचित कैल जा रहल अछि। मिथिला क्षेत्रक प्रति विद्वेषस राज्य सरकार दरभंगा क अहित क रहल अछि। तकर माने हम सभ चुप बैस रही। नहि, विकासक सपना कए साकार करब। बिहार क विकास दरभंगाक विकास होएत। यैह हमर एकमात्र लक्ष्य अछिआ एकरा पूरा क कए दम लेब। हमर सपना अछि जे दरभंगास पलायन रूकय। पहिने जेकां एहि ठाम रोजगारक साघन हो। दरभंगा शिक्षा आ उद्योगक फेर स हब बनय। दरभंगा राज परिसरक ऐतिहासिक धरोहरक संरक्षण हो। आइ लोक रोजगार लेल बाहर जाइ छथि, कहियो दरभंगा रोजगार देबा लेल ढार रहैत छल। आइ दरभंगा मे नीक शिक्षण संस्थान नहि अछि, रोजी-रोटीक साधन नहि अछि, उद्योगक घोर अभाव अछि, जे उद्योग छल सेहो बन्द अछि। सरकार कानमे तेल देने पड़ल अछि। हम भाजपाक एकटा सिपाही छी। एकटा विधायक छी। अहीं सब स हमरा ताकत भेटैत अछि। जेतबा हमर ताकत बढत ओतबा हम दरभंगा लेल लडब। हमर लक्ष्य अहां सबहक समक्ष अछि। हमर विकासक ब्लू प्रिंट अहां सबहक समझ अछि। विकसित दरभंगा क विजन कए साकार करब हमर कर्तव्य आ धर्म दुनू अछि। हम अनवरत सपना देखै छी जे विकास अपन असल रूपमे धरातलपर उतरि सकी आ राज्यक संग दरभंगा आ मिथिला विकसित क सकी, मुदा बिना अहांक सहयोग आ समर्थनक इ संभव नहि।
( लेखक बिहार विधानसभा क सदस्य छथि आ इ हुनक अपन निजी विचार अछि )
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa

robotstxt: allowed

filter: keep


text:
तिला सङ्कराति नेपालक एक प्रमुख पावनि छी। ई माघ महिनाक पहिल दिन मनाएल जाइत अछि । ई दिन नेपालमे सार्वजनिक विदा होइत अछि । नेपालमे माघ महिनाक पहिल दिन मकर सङ्क्रान्ति पहाडक जिलासभमे माघे सङ्क्रान्ति, मधेस आ थारु समुदायमे माघी आ मैथिली सहितक भारत बर्षक हिन्दू तिला सङ्कराति नामसँ मनबैत अछि । एहि प्रातेसँ नदी पोखरि सहितक जलाशयमे लोकसभक भिड नजरि होइत अछि । श्रद्धालु ठण्डीके परवाह कएने बिना स्नान कए भगवानक पूजा करैत अछि आ स्नान पूजा पछाडी तिल, मुरही, चुराक लड्डु (तिलवा, लाई आ चुरला बनाऽ कऽ ग्रहण करैत अछि । एहि दिन दिनक भोजनमे लोक खिचडी आ तरुवा, पापड आदि लैत छथि । खम्हाउर खेबाक बिशेष प्रथमिकता सेहो रहैत अछि ।...
फोटोग्राफर/श्रोतः Saloni Desai , तिथि: ५ जनवरी २००८
सम्बन्धित पन्ना तिला सङ्कराति


text:
लीची स शराब बनेबाक भेटल छूट, पहचान क संग बिहार क भेटत राजस्व
पटना। आब मदहोश हेबा लेल अंगूर क जगह पर बिहार क लीची सेहो शराब उपलब्ध भ सकत। बिहार सरकार भारतीय कृषि अनुसंधान परिषद क प्रस्ताव कए स्वीकार करि लेलक अछि। इ प्रस्ताव मंजूर भेला क बाद भारत मे आब लीची स शराब बनेबाक रास्ता साफ भ गेल। मुख्यमंत्री कार्यालय क एकटा अधिकारी कहलथि जे मुजफ्फरपुर जिला क शाही लीची स शराब बनेबाक सैधांतिक अनुमति द देल गेल अछि। हुनकर अनुसार मुख्यमंत्री नीतीश कुमार आइसीएआर क निदेशक मंगला राम कए प्रस्ताव कए मंजूर करि लेलथि आ शीघ्र ही एक औपचारिक घोषणा कएल जाएत।
एहि संदर्भ मे मुख्यमंत्री हाल मे आयोजित एक टा बैठक मे कहला जे बिहनर मे प्रचुर मात्रा मे लीची उत्पादन भ रहल अछि। मुख्यमंत्री कहला जे रखरखाव क अभाव आ बाजार तक पहुंचवा मे देरी क कारण काफी मात्रा मे लीची बेकार भ जाइत अछि। एहन मे अगर लीची स शराब बनाउल जाएत त एकर उपयोगिता क संग-संग सरकार कए राजस्व मे वृद्घि सेहो भ सकत आ बिहार कए एक टा नव पहचान भेटत।
प्रस्ताव क अनुसार लीची स शराब बनेबाक संयंत्र मुजफ्फरपुर मे लगाउल जाएत। राष्टï्रीय लीची अनुसंधान केंद्र क अधिकारी सेहो मानि रहल छथि जे लीची स शराब बनेबाक मंजूरी भेटला क बाद लीची उत्पादन मे लागल किसान क हाथ मजबूत होएत। आइ वो औने-पौने दाम पर लीची बेचबा लेल मजबूर छथि संग ही प्रसंस्करण आ पैकेजिंग क सुविधा नहि हेबाक कारण काफी मात्रा मे लीची बरबाद भ जाइत अछि, मुदा आब एहन नहि भ सकत।
ज्ञात हुए जे भारत मे उत्पादित कुल लीची उत्पादन क 70 फीसदी लीच मात्र मुजफ्फरपुर आ पड़ोसी जिला मे पैदा भ रहल अछि। पिछला एक दशक मे लीची उत्पादन क प्रति किसान क बढ़ल रूझान स एकर उत्पादन मे खासा बढ़ोत्तरी देखल गेल अछि। एहि अनुरूप सुविधा आ बाजार क विकास नहि भ सकल अछि। ओना मुजफ्फरपुर क लीची नीदरलैंड, संयुक्त अरब अमीरात, सऊदी अरब, लेबनान, कनाडा, रूस बा यमन तक निर्यात भ रहल अछि।


text:
ISSN 2229-547X VIDEHA
‘विदेह'१३० म अंक १५ मई २०१३ (वर्ष ६ मास ६५ अंक १३०)
ऐ अंकमे अछि:-
विदेह नूतन अंक भाषापाक रचना-लेखन
विदेह
मैथिली पोथी डाउनलोड साइट
VIDEHA MAITHILI BOOKS FREE DOWNLOAD
SITE
विदेह
ई-पत्रिकाक सभटा पुरान अंक ( ब्रेल, तिरहुता आ देवनागरी मे ) पी.डी.एफ. डाउनलोडक लेल नीचाँक लिंकपर उपलब्ध अछि। All the old issues of Videha e journal ( in Braille, Tirhuta and
Devanagari versions ) are available for pdf download at the following link.
ब्लॉग "लेआउट"
पर "एड गाडजेट" मे "फीड" सेलेक्ट कए "फीड यू.आर.एल." मे http://www.videha.co.in/index.xml टाइप केलासँ सेहो विदेह फीड प्राप्त कए सकैत छी। गूगल रीडरमे पढबा लेल http://reader.google.com/ पर जा कऽ Add a Subscription बटन क्लिक करू आ खाली स्थानमे http://www.videha.co.in/index.xml पेस्ट करू आ Add बटन दबाउ।
विदेह रेडियो:मैथिली कथा-कविता आदिक पहिल
पोडकास्ट साइट
मैथिली देवनागरी वा मिथिलाक्षरमे नहि देखि/ लिखि पाबि रहल छी,
(cannot see/write Maithili in Devanagari/ Mithilakshara follow links below or
contact at ggajendra@videha.com) तँ एहि हेतु नीचाँक लिंक सभ पर जाउ। संगहि विदेहक स्तंभ मैथिली भाषापाक/ रचना लेखनक नव-पुरान
अंक पढ़ू।
http://devanaagarii.net/
http://kaulonline.com/uninagari/
(एतए
बॉक्समे ऑनलाइन देवनागरी टाइप करू, बॉक्ससँ कापी करू आ वर्ड डाक्युमेन्टमे पेस्ट कए वर्ड फाइलकेँ सेव करू।
विशेष जानकारीक लेल ggajendra@videha.com पर सम्पर्क करू।)(Use
Firefox 4.0 (from WWW.MOZILLA.COM )/ Opera/ Safari/ Internet Explorer 8.0/ Flock 2.0/ Google Chrome for
best view of 'Videha' Maithili e-journal at http://www.videha.co.in/
.)
Go to the link below for
download of old issues of VIDEHA Maithili e magazine in .pdf format and
Maithili Audio/ Video/ Book/ paintings/ photo files. विदेहक पुरान
अंक आ ऑडियो/ वीडियो/ पोथी/ चित्रकला/ फोटो सभक फाइल सभ (उच्चारण, बड सुख सार आ
दूर्वाक्षत मंत्र सहित)
डाउनलोड करबाक हेतु
नीचाँक लिंक पर जाउ।
VIDEHA ARCHIVE विदेह आर्काइव
ज्योतिरीश्वर पूर्व महाकवि विद्यापति। भारत आ नेपालक माटिमे पसरल मिथिलाक धरती
प्राचीन कालहिसँ महान
पुरुष ओ महिला लोकनिक कर्मभमि रहल अछि। मिथिलाक महान पुरुष ओ महिला लोकनिक चित्र 'मिथिला रत्न' मे देखू।
गौरी-शंकरक
पालवंश कालक मूर्त्ति, एहिमे
मिथिलाक्षरमे (१२००
वर्ष पूर्वक) अभिलेख
अंकित अछि। मिथिलाक
भारत आ नेपालक माटिमे पसरल एहि तरहक अन्यान्य प्राचीन आ नव स्थापत्य, चित्र, अभिलेख आ मूर्त्तिकलाक़
हेतु देखू 'मिथिलाक खोज'
मिथिला, मैथिल आ
मैथिलीसँ सम्बन्धित सूचना,
सम्पर्क, अन्वेषण
संगहि विदेहक सर्च-इंजन आ न्यूज सर्विस
आ मिथिला, मैथिल आ
मैथिलीसँ सम्बन्धित वेबसाइट सभक समग्र संकलनक लेल देखू "विदेह सूचना संपर्क अन्वेषण"
विदेह जालवृत्तक
डिसकसन फोरमपर
जाउ।
"मैथिल आर मिथिला" (मैथिलीक
सभसँ लोकप्रिय जालवृत्त)
पर जाउ।
जगदानन्द झा ‘मनु’- विहनि कथा
ग्राम पोस्ट – हरिपुर डीहटोल, मधुबनी
गारेन्टी
सुजीतजी मोटर साइकिल ड्राइव करैत पाँछा प्रशांत जीकेँ
बैसोने | मिशर
जीक दलानपर रुक्ला | आँगा-आँगा सुजीतजी
हुनक पाछू प्रशांतजी, मिशरजी
लग जा सुमितजी, “नमस्कार
मिशरजी, हम कहने
रही ने आयुर्वेदसँ समंधित,
माँजीक गठियाक दवाइ |
हिनकासँ मिलु ई प्रशांतजी,
हमर सीनियर छथि | अपनेक
सभ गप्पक उचीत उत्तर देता |
”मिशरजी, “नमस्कार- नमस्कार (कुर्सी दिस
इशारा कए) बैसल
जाउ |”
तीनु गोटा कुर्सी ग्रहण कएला, तदुपरांत मिशरजी, “हाँ कहियौ |”
प्रशांतजी, “हम एकगोट आयुर्वेदिक कम्पनीसँ जुड़ल छी आ हमरा सभ लग किछु
असाध्य रोग जेना मधुमेह,
गठिया, बी०पी०, हार्ड प्रोब्लेम
आदिक सफल उपचार अछि | सुजीत
भाइसँ ज्ञात भेल अपनेक माए गठिया---“
मिशरजी,
प्रशांत जीक गप्प बिच्चेमे रोकैत, “हाँ,
से सभ ठीके पहिले कहु गारेन्टी छैक |”
प्रशांतजी, “गारेन्टी ! गारेन्टी कोना कहु मुदा ठीक होबाक सए टका विस्वास छैक |”
मिशरजी, “हाँ इहे,
जखन गारेन्टीए नहि तखन हम अपनेक गप्प कोना मानव |”
प्रशांतजी, “सुनू-सुनू,
हमर सभक पद्धति सुनला वाद अहाँ अपनो बुझबै आ मानबै जे गठियाक उपचार संभव छैक |”
मिशरजी, “कोना मानू, अपने गारेन्टी देबै तहन ने मानब | आइ बिस बरखसँ
कोनो डॉक्टर कोनो अस्पतालसँ ठीक नहि भेलै, अहुँ गारेन्टी नहि लए रहल छी आ अहीँ की दुनियाँक कोनो
डॉक्टर गारेन्टी नहि लएत तखन कोना मानू |”
प्रशांतजी, “देखू ई गप्प ठीके अछि जे दुनियाँक कोनो डॉक्टर गारेन्टी नहि
लेत किएक तँ दुनियाँक कोनो डॉक्टर लग एकर इलाह नहि छैक | गठिया की भेलै ?.... अपन
ठेहुनक दुनू हड्डीकेँ जोड़क बीचमे एकटा माँसुक टुकड़ा होएय छैक जेकरा कार्टिलेज कहल
जाइ छैक आ ओहि कार्टिलेजकेँ ठीक आ तन्दुरुस्त राखैक लेल, हम जे भोजन खाए
छी ओहि भोजनसँ एकटा ग्रीस जकाँ चिपचिपा पदार्थ निकलै छैक जेकरा साइनोवियस फ्लूड
कहल जाइ छैक | भोजनमे
पोष्टिक तत्वक कमी, प्रदुषण, बएसकेँ बेसी
भेलासँ, आन आन
कतेको कारणे अपन देहमे साइनोवियस फ्लूड बननाइ बन भए जाइ छै | जखने साइनोवियस
फ्लूड अर्थात चिपचिपा पदार्थ ग्रीस खत्म भेल तखने दुनू हड्डीक बिचमे दबा पिचा कए
मासुक टुकड़ा अर्थात कार्टिलेज कइट जाइ छैक | दुनू हड्डीक बिचमे गएप भए जाइ छैक आ दुनू हड्डीमे हड्डी
घसेलासँ असहाय दर्द होइत छैक |
कतेक गोटेकेँ तँ चलला उत्तर हड्डीमे हड्डी घसेलासँ आवाज सेहो होइत छै | आब देखियौ
एहिठाम डॉक्टर कहैत अछि जे साइनोवियस फ्लूड अर्थात चिपचिपा पधार्थ ग्रीस बननाइ बंद
तँ बंद एकर कोनो इलाज नहि,
बेसीसँ बेसी जीवन भरि दर्द निवारक गोटी खाए कए दर्दसँ बँचि सकै छी | बेसी दर्द
निवारक दवाई खेलासँ हार्ड आ किडनीपर से खराबअसर | आब देखियौ, हमरा सभ लग अछि समुद्री जड़ी बूटीसँ
निर्मित -------, आ जिनक शरीरमे
एक्को आना साइनोवियस फ्लूड बचल अछि एकर नियमित सेवन कएला बाद हुनक शरीरमे ई
साइनोवियस फ्लूड बनेनाइ शुरू करत आ जखने साइनोवियस फ्लूड बननाइ शुरू होएत, मासुक टुकड़ा
अर्थात कार्टिलेज पुनः मरम्मत भेनाइ आरम्भ भए जाएत | शरीरमे वर्तमान साइनोवियस फ्लूडकेँ
उपस्थित मात्राक हिसाबे ६ महिनासँ एक सबा बरखक अधिकतम सेवन कएला बाद कोनो व्यक्ति
अपन पएरपर चलएटा नहि दौड़ए लगता |”
एतेक बड़का गठियापर व्याख्यान सुनि मिशरजी चुप्प, चुप्पी तोरैत, “हूँ ! सभ ठीक मुदा
गारेन्टी....”
प्रशांतजी, “अच्छा लिअ हम अहाँक माए केर ठीक होबैक गारेन्टी लै छी, अहाँक माए हमर
माए | अहाँ एक
सबा बरख हमर दवाइ दियौन,
ठीक नहि भेली तँ पाइ वापिस |”
आब तँ मिशरजीक बोल बन, जेबीसँ मोबाईल निकाइल बामे हाथे कएकटा न० लगेला बाद, “यौ सभ ठीक, आब तँ अहाँ
गारेन्टीयो लए लेलहुँ मुदा एखन हमर छोटका भाइ फोन नहि उठा रहल अछि बादमे ओकरासँ
गप्प कएला बाद हम कहब किएक तँ गप्प एक दू महिनाक नहि छै एक सबा बरखक छै |”
एतवामे दलानक कोन्टासँ मिशरजीकेँ कनियाँक चूड़ीकेँ खनखनाइक
आवाज एलन्हि | मिशरजी
घुमि कए देखला उत्तर प्रशांतजीसँ, “ कनीक अबै छी |” कहैत उठि कनियाँ दिस चलि गेला |
मिशर जीसँ हुनक कनियाँ, “हम सभटा सुनलहुँ, ई तँ ठीके अचूक
इलाज छै आ अहाँ बुझिते छीऐ जे हमरो माए गठियासँ परेसान छै | अहाँ अपन माए
लेल ली की नै हमरा नै बुझल मुदा काइल्ह चिन्टू गाम जा रहल छै, ६ महिनाक दवाइ
लए कऽ चिन्टू दिया हमरा माए लेल पठा दियौ बांकी ६ महिना बाद फेरो कियो गाम जेबे
करतै तखन |”
कनियाँक गप्प सुनि मिशरजी वापस आबि कुर्सीपर बैसैत, “ठीक सर, आब अपने एतेक
कहैत छी तँ ६ महिनाक दवाइ हमरा दए दिअ |”
प्रशांतजी, “ठीक छैक परशु सुजीतजी अहाँकेँ दए देता |”
मिशरजी, “परशु नहि हमरा काइल्ह भोरे चाही किएक तँ ई हमर माए लेल नहि
हमर सासु लेल छन्हि आ काइल्ह भोरे १० बजे हमर सार चिन्टू गाम जा रहल छथि | तेँ तँ एक्के
बेर ६ महीनाक दवाइ मंगा रहल छी |”
प्रशांतजी, “कोनो बात नै काइल्ह भोरे ९ बजे तक मिल जाएत | सुजीत जीकेँ पाइ
दए दियौन्ह मुदा हाँ गएरेन्टी नहि
भेटत |”
मिशरजी, “किएक |”
प्रशांतजी, “ई गारेन्टी अहाँक माए लेल छल, किएक तँ अहाँक माए हमर माए दोसर ओ हमर
आँखिक सोझाँ छथि हुनका हम देखो सकै छीएन्हि, ठीक भेली की नहि मुदा अहाँक सासु... “
मिशर जी, जेबीसँ
पाइ निकालि कए दैत, “यौ
प्रशांतजी अहुँ की गप्प करै छी अहाँ देलहुँ हमरा बिस्वाश भऽ गेल ई पाइ राखू मुदा
हाँ भोरे ९ बजे धरि दबाइ भेट जेबा चाही नहि तँ अपने बुझिते छियै कनियाँ सार सासु |”
प्रशांतजी, “हाँ अवस्य, (उठैत) अच्छा आब आज्ञा दिअ |”
दुनू गोटे बिदा भेला | मोटर साईकिलपर बैसला बाद बैसले- बैसल सुजीतजी, “प्रशांत भाइ
देखलियैन्ह, माए लेल
गारेन्टी चाही भाइ सभक सहमति चाही आ सासु नामे चट्टे ६ महिनाक पाइ निकैल गेलन्हि |”
*****
जगदीश
चन्द्र ठाकुर ‘अनिल’
४ टा गजल
1
हम छी सीता आ राम अहां छी
हमरे ले’ बदलाम अहां छी ।
मन्दिर-मन्दिर कथी ले’ दौडू
हमर त चारू धाम अहां छी ।
ड’र कथी के होयत हमरा
स्ंाग-संग आठो याम अहां छी ।
आब दौडि नै
चलू बाट पर
गाछक पाकल आम अहां छी ।
ताकथि रामक बाट अहिल्या
कोसीक कातक गाम अहां छी ।
ककरो गरदनि के माला छी
ककरो लेल खराम
अहां छी ।
आइ अहांकें देखल जी भरि
मानल पूर्ण विराम अहां छी ।
सरल वार्णिक बहर,वर्ण-11
2
माछ दही केरा केर भार थिक गजल
ककरो ले’महफा कहार थिक गजल ।
ककरो ले’ पोखरि इनार आ कि मन्दिर
ककरो ले’ हाट आ बजार थिक गजल ।
जिनगीमे कांट-कूस कांटहिमे जिनगी
जिनगीमे जंगल, पहाड थिक गजल ।
जिनगीमे साओन आ साओनमे बादरि
बादरिके रिमझिम फुहार छी गजल
।
ककरो ले’
रातिक चकमक इजोरिया
ककरो ले’ गुजगुज अन्हार छी गजल ।
दीयाबाती छठि जूडशीतल आ फगुआ
जिनगीमे पावनि-तिहार थिक गजल ।
ककरो शुभकामना, करूणा आ ममता
ककरो सिनेह आ दुलार थिक गजल ।
ककरो ले’ वरदान हंसी आ ठहक्काक
ककरो ले’ नोरक टघार थिक गजल ।
ककरो ले’ सपना और ककरो ले’ नारा
हमरा ले’ मुक्तिक विचार थिक गजल ।
सरल वार्णिक बहर, वर्ण-15
3
चान रहल चलिते अहिना
बीतल युग तकिते अहिना ।
सुन्दर गीत अहां बनि गेलौं
रहलौं हम गबिते अहिना ।
वैह करू जे
हृदय कहैए
लोक रहत बजिते अहिना ।
भोर अबैए चुप्पे सभदिन
सांझ रहल ढरिते अहिना ।
भीजि गेल पन्ना अखवारक
नोर रहल चुबिते अहिना ।
अपनहि सोझां ठाढ भेल छी
हारि गेलहुं लड़िते अहिना ।
फूलक गाछ निहारै छी हम
लाज होइछ छुबिते अहिना ।
एहि डारि सं ओहि डारि पर
लोक रहल उडिते अहिना ।
सरल वार्णिक बहर,वर्ण-11
4
लोक जतेक छथि दुनियामे ।
स’भ मगन छथि अपनामे ।
दारू पीबि अबै छथि अपने
गलती तकै छथि कनियामे ।
हम अहां त कटलौं जिनगी
भोज, भजन और करजामे ।
सीता बेटी,
जमाए राम छथि
कथीक कमी अछि मिथिलामे ।
गौआं- घरूआ परेशान अछि
व’र और कनियां महफामे ।
बूढी के दिन-राति बितै छनि
उलहन आ किछु फकरामे ।
सोचू की अन्तर अछि बांचल
विश्वविद्यालय आ बनियांमे ।
सरल वार्णिक बहर, वर्ण-11
विदेह नूतन अंक गद्य-पद्य भारती
१. मोहनदास (दीर्घकथा):लेखक: उदय प्रकाश (मूल हिन्दीसँ मैथिलीमे अनुवाद विनीत उत्पल)
२.छिन्नमस्ता- प्रभा
खेतानक हिन्दी उपन्यासक सुशीला झा
द्वारा मैथिली अनुवाद
३.कनकमणि दीक्षित (मूल नेपालीसँ
मैथिली अनुवाद श्रीमती रूपा धीरू आ श्री धीरेन्द्र प्रेमर्षि)
४.तुकाराम रामा शेटक कोंकणी उपन्यासक मैथिली
अनुवाद डॉ. शम्भु
कुमार सिंह द्वारा
पाखलो


text: दू दिवसीय राष्ट्रीय सेमिनार केर अवसर पर प्रकाशित कायल जेल स्मारिका केर विमोचन कुलपति सहित मंचासीन अतिथि लोकनि कएलनि। एहि मौक़ा पर डायवर्स मीन्स ऑफ मॉडर्न कम्यूनिकेशन पुस्तक केर लोकार्पण कुलपति कएलनि। एहिसँ पहिने कॉलेज केर छात्रा पूजा, आकृति, खुशबू, आरती, पूर्णिमा, चांदनी, रानी, नीतू, सपना, प्रीति, शहनाज सभ स्वागत गान गाबि अतिथि सभक स्वागत कएलनि। समारोह मे प्राचार्य डा. केपी यादव, डॉ. रेणु सिंह, डॉ. केएस ओझा, प्रो. मुकेश कुमार सिंह, प्रो. शिव नारायण यादव सहित डॉ. अंजना पाठक, डॉ. जगन्नाथ ठाकुर, डॉ. अनिल कांत मिश्र, प्रो. ललित नारायण मिश्र, डॉ. राजेन्द्र झा, डॉ. हीराकांत मिश्र, डॉ. तारानंद सादा, डॉ. रंधीर कुमार पांडेय, प्रो. अक्षयवट ठाकुर, प्रो. विनोद मोहन जायसवाल, प्रो. सुमन कुमार झा, प्रो रेवती रमण झा, डा. केसी झा, डॉ. एसपी झा आदि भाग लेलनि।


text:
नवरंग ( रंगमंचोपयोगी नओ गोट मैथिली नाटिकाक संग्रह )
Navaranga :A collection of one-act plays by Govind Jha, 2015
लेखक- गोविन्द झा
© स्वत्व- गोविन्द झा, 104, सती चित्रकूट अपार्टमेंट, गंगापथ, पटेलनगर (पष्चिम), पटना, 800023
प्रकाशनवर्ष- 2015 ई.
प्रथम संस्करण- 2015 ई.
प्रति- 300
मूल्य- 70 (सत्तरि) टाका
ISBN 978.93.84394.16.6
प्रकाशक- साहित्यिकी, सरिसब-पाही, (मधुबनी), बिहार
आवरणशिल्प- राकेश कुमार
पुस्तक सज्जा- भवनाथ झा
मुद्रक- प्रकाश ऑफसेट, धरहरा कोठी, पटना
पुस्तकक मादे
‘‘सम्पूर्ण साहित्यकारक रूप मे गोविन्द बाबू कें चिन्ता छनि जे जनिका मिथिलाक कला, संस्कृति आ साहित्यक छूति नहिं ओ प्रतिनिधि बनबाक लौल करै छथि; एखनहुँ एहन लोक छथि जे बाबाक अमलदारी मे बान्हल हाथीक सिक्कड़ पँजियौने छथि; समाज मे झगड़ा पसारि अपन जीविका चलौनिहार रूदल काका के केना बाट ध्राओल जाएऋ स्वार्थ मे आन्हर मनुख केना गदहो सँ बत्तर भऽ गेल अछि; की वैवाहिक सम्बन्ध मात्र नियोक्ता आ नियुक्तक समझौता मात्रा थिक? गोविन्द बाबू समाजक विडम्बना कें देखैत छथि जे केना अज्ञात बच्चा तँ स्नेहभाजन बनैत अछि आ अपन घरक अविवाहिताक बच्चा डबरा मे फेकबाक वस्तु बनि जाइत अछि! एक दिस प्रजा भूखल-नाङट अछि आ दोसर दिस राजाक दरबारी सभ राजा कें ठकैत छथि जे प्रजा सुखी अछि। गामक स्कूल गहूमक वितरण-केन्द्र बनि गेल आ शहरक स्कूलक लोभ दए गामक बच्चा कें श्रमिक बनाओेल जा रहल अछि आ स्वप्नो मे नारी-मुक्तिक बाट केना बदरंग भए जाइत अछि- ई सभ टा रंग एतए नओ गोट एकांकीक रूप मे सोझाँ अबैत अछि। नाटककार गोविन्द बाबूक पूर्व-प्रकाशित रंगमंचोपयोगी एकांकीक संकलन थिक- नवरंग’’
लेखकक भूमिका
नेपथ्य सँ दू आखर
‘बसात’ बहुत दिन धरि गाम-गाम मे बहैत रहल परन्तु एको मंचन हम देखि नहि पओलहुँ। पहिल बेर देखल कलकत्ता मे, प्रकाशन सँ दस वर्ष पछाति। चेतना समिति हमर दू नाटक खेलाएल,परन्तु निर्देशक हमरा सँ काते रहलाह। दू-तीन बेर मंच पर उतरलहुँ आ असफलता मे प्रथम स्थान पाओल। शेखर जी उपदेश दैत रहलाह, जकरा मंचक अनुभव नहि, तकरा नाटक नहि लिखबाक चाही। जीवन मे कहिओ पटना सँ बाहर आधुनिक मंच नहि देखल। मैथिली मे प्रथा चलल, अपनहि लिखू,अपनहि मंच बनाउ, अपनहि निर्देशक बनू आ अपने टा नाटक देखाउ। ईहो काज हम कहिओ कए नहि सकलहुँ। एहनो स्थिति मे हम थेथरपनी करैत जे किछु लिखैत रहलहुँ तकरे किछु बचल-खुचल अंश थिक ई नवरंग।
-गोविन्द झा


text:
शुरूआती जानकारी केर मुताबिक, जखन बॉयलर फाटल ओहि समय100 सँ बेसी कर्मचारी मिल मे काज करैत छल। एखनो कैको मजदूरक भीतर फंसबाक बात कहल जे रहल अछि। घटना केर सूचना भेटते कैको थाना केँ पुलिस घटनास्थल पर पहुंच गेल अछि, आओर राहत - बचाव काज मे जुटल अछि। घायल सभकेँ नजदीकी अस्पताल मे भर्ती कराओल गेल अछि।
गोपालगंज सरकारी अस्पताल केँ अधीक्षक शशिकांत मिश्रा केर मुताबिक, 90 प्रतिशत सँ बेसी जड़ल 9 गोटा क' अस्पताल मे भर्ती कराओल गेल अछि, जिनका सभक स्थिति गंभीर अछि। किछु क' पीएमसीएच लेल रेफर कायल जे रहल अछि।
पुलिस केर मुताबिक, जिला मुख्यालय सँ लगभग 15 किलोमीटर दूर सासामूसा चीनी मिल मे कैल्हि रातिक लगभग साढ़े ग्यारह बजे बॅायलर अत्यधिक गर्म भेलाक कारण सँ फाटि गेल। घटना काल कैको मजदूर मिल मे काज करैत छल। मुख्यमंत्री नीतीश कुमार मृतक सभक परिजन क' 4 लाख टाका मुआवजा राशि देबाक घोषणा केना अछि।


text:
Home » Entries posted by रवीन्द्र भारती
दु दिवसीय विद्यापति स्मृति पर्व समारोह…….
“रविन्द्र भारती” मधुबनी दिनांक ०९/११/२०१७ आभार – पंकज सिंह (खजौली) -: हकार : – मान्यवर, अपार हर्षक साथ सूचित कए रहल छी जे बासोपट्टी प्रखण्ड मुख्यालय स्थित हाईस्कूल खेल मैदान में दुइ दिवसीय विद्यापति स्मृति पर्व समारोह दिनांक १५-११-१७ एवम् १६-११-१७ के […]
स्वच्छता मिशन तहत ग्राम सड़क अतिक्रमण मुक्त,कन्हौली पंचायतक हरीशवाड़ा गाम……
“रविन्द्र भारती” खजौली, मधुबनी दिनांक ०८/११/२०१७ कन्हौली पंचायतक हरीशवाड़ा गाम में मुखिया रामाशीष सिंह के अगुआई में दित्याचरण ग्राम स्वछता पखवाड़ा मिशन के तहत वार्ड ११ तथा १२ में बाटक सफाई कराओल गेल । जाहि में गामक महिला वर्ग विशेष रूप सँ आगू आबि बैढ़- चैढ कs भाग लेलैन। विगत किछ मास सँ स्थानीय […]
नोकरी करबै, मेम कहेबै चेहरा खिलतो बाउ हो !
“रविन्द्र भारती” मधुबनी, बिहार, दिनांक २२/०९/२०१७ दिन – शुक्र मैथिलि – रचनाकार “बिभूति आनंद” जी केर कलम सँ, गीते सन, इ अति-सुन्दर प्रेरक रचना “मैथिलि जिंदाबाद” पs पहिल बेर प्रस्तुत अछि, पैढ उचित टिप्पणी करबाक कष्ट करू। मैया के गेहूँ […]
आन्हर बनल छथि शाषक सभ एहि राष्ट्रमे, लेस नवभोरक दीप,हरण अन्हार करू हे माँ ॥
“रविन्द्र भारती” मधुबनी, बिहार, दिनांक २२/०९/२०१७ दिन – शुक्र मैथिलि – रचनाकार “© विद्यानन्द वेदर्दी ” जी केर कलम सँ, (सप्तरी,राजविराज) □ गजल सभक मोनक महिशाशुरके संघार करू हे माँ मानसिक रूपेण अपांगके उपचार करू हे माँ ॥ सदति सद्भाव,मानवता उतपन्न होइत रहए कणकणमे एहेन शोणितक संचार करू हे माँ ॥ टहलै काल […]
नास्ता दुकान सँ गैस सिलेंडर सहित अन्य सामान चोरी ….
“रविन्द्र भारती” खजौली, मधुबनी । दिनांक २१/०९/२०१७, दिन – वृस्पति खजौली : खजौली बाजार संतु चौक सँ पूरब लचका के लग बीतल राति आघात चोर सब दुकान के ताला तोरी दुकान सँ एकटा भरल गैस सिलेंडर सहित, मोबाइल, सहित अन्य सामान चोरा लेलक । दुकानदार देवनारायण चौधरी कहलाईं […]
स्वच्छता अभियान सह प्रतियोगिता कार्यक्रम , मध्य विद्यालय कन्हौली मल्लिक टोल खजौली, मधुबनी
”रविन्द्र भारती” खजौली, मधुबनी,तिथि – 19/09/2017 , दिन – मंगल सवच्छ भारत निर्माण कार्यकर्म अंतगर्त मध्य विद्यालय कन्हौली मल्लिक टोल पs सखी संस्था आ वाटर एड संस्था के संयुक्त सहयोग से एकदिवसीय स्वच्छता जागरूकता कार्यकर्म छात्र-छात्रा के बिच राखल गेल, जाहिक कार्यकर्म के उद्घाटन खजौली प्रमुख महोदया उषा देवी, प्रखंड शिक्षा पदाधिकारी जयदेव महतो, सखी […]
व्यवहार परिर्वतन के लेल एकदिवसीय स्वच्छता कार्यक्रम …
“रवीन्द्र भारती” खजौली,मधुबनी तिथि- ०४/०९/२०१७,दिन- सोम सखी वाटर एड परियोजनाक सहयोग सँ कन्हौली पंचायत हरिशवाड़ा गाम में विशेष ट्रेनर रणवीर सिंह(CLTS), एवं सहयोगी कृष्ण कुमार मिश्र द्वारा मुखिया रामाशिष सिंह के अध्यक्षता में एकदिवसीय लोहिया स्वछता,आ सखि संस्था के बैनरतल ग्रामिण सब में ‘व्यवहार परिवर्तन’ हेतु कार्यक्रम आयोजन कयल गेल। जाहि कार्यक्रम में सरपंच प्रभाकर […]
मधुबनी,खजौली,कन्हौली मुखिया द्वारा हाट प्रांगण में खरंजाकरण …
“रवीन्द्र भारती” खजौली मधुबनी दिनांक 01/09/2017, दिन – शुक्रवार मुखिया रामाशीष सिंह एंव वार्ड सदस्या शकुंतला देवी के अध्यक्षता में हाट प्रांगण में खरंजाकरण अस्सी वर्षिय वृद्ध बहादुर महतो,नागेश्वर महतो,डा० अर्जुन सिंह,दिनेश राय,गंगाराम सहित दर्जनों व्यक्ति सब द्वारा एक- एक ईंट राखि कs खरंजाकरणक कार्य प्रारंभ करौलैन। उक्त समय पs उपस्थित व्यक्तिसब में राजेन्द्र झा […]
रामाशीष सिंह (पत्रकार ) कन्हौली, खजौली,तिथि – 27.08.2017 समस्याक समाधान कोना होयत समस्या होयत अछि, आ सब समस्या के समाधानों सेहो होयत अछि , मुदा निदान कोना होयत? एकर लेल जागरूकता आवश्यक अछि, निरंतर जागरूकता मात्र प्रजातंत्र के मूल अछि । मुदा आजादी के ७० साल बादो लोक जागरूक नै अछि, वो सब समस्या के […]
मिथिलाक सम्मानक प्रतीक “पागक निशान वाला “डाक टिकट” जारी
” रवीन्द्र भारती” मधुबनी, मैथिली जिंदाबाद, तिथि १९/०७/२०१७ दिन- शैन दिनांक19/08/17 कs जानकी सेनाक जिला महामंत्री धर्मेन्द्र भारद्धाज उर्फ बौआ झा मिथिलाक सम्मानक प्रतीक “पाग” के “डाक टिकट” पs जारी करबाक अमुल्य कार्य के लेल माननीय प्रधानमंत्री महोदय के धन्यवाद देलैन। ई खबर सँ सम्पूर्ण मिथिलावासी आ मैथिली प्रेमी में हर्ष अछि। अहि क्रम में- […]


text:
सीतामढ़ी। 12 सितम्बर। सीतामढ़ी जिला म' आय मंगल दिन दुपहर बागमति नदी म' एक नाह पलटबाक खबैर अछि। बताओल जे रहल अछि कि एहि हादसा केर समय नाह पर करीब 30 सँ 35 लोग सवार छल, जाहिमे लगभग सभ लोग हेल क' निकैल गेल मुदा दू लोग लापता बताओल जे रहल अछि। सूचना भेटलाक बाद एसडीआरएफ केर टीम मौका पर पहुंच खोजबीन म' जुटल अछि। एसडीआरएफ केर टीम क' एखन धरी कोनो सफलता नहि भेटल अछि।
प्राप्त जानकारी केर मुताबिक, सभ दिन जोका बहरामनगर लग सँ एक छोट नाह पर सवार भ' 30-35 लोग घास काटबाक लेल मधौल दिस जायत छल। बागमती के बीच धारा म' पहुँचबा पर तेज बहाव केर कारण ओवरलोडेड नाह असंतुलित भ' पलैट गेल।
नाह पर सवार आन लोग हेल क' निकैल गेला। मुदा रुन्नीसैदपुर के हरि राय के पुत्र राजेश राय (22) एवं मुजफ्फरपुर जिलाक औराई के हनुमाननगर के एक किशोरी केर लापता होयबाक खबैर अछि। दुनू क' खोजबाक लेल एसडीआरएफ केर टीम जुटल अछि।


text:
खगड़िया। 26 दिसम्बर। खगड़िया जिलाक परबत्ता मे आय एक नाह डूबलाक घटना मे तीन लोगक मौत होयबाक खबैर अछि। एहि घटना मे तीन आन लापता बताओल जे रहल अछि, जिनकर खोज जारी अछि।
प्राप्त खबैर केर मुताबिक गामक किछु लोग नाह पर सवार भ' गंगा पार करैत छल, एहि नाह लड़खराबैत डूबी गेल। परबत्ता के थाना प्रभारी गुंजन कुमार कहलनि कि नाह पर सवार 7 लोग कुनु तरहे हेलैत बाहर भ गेला मुदा तीन लोगक डूबला सँ मौत भ' गेलनि आओर तीन गोटा लापता बताओल जे रहल अछि। ग्रामीण सभक सूचना पर पहुँचल पुलिस स्थानीय गोताखोर सभक मदैद सँ लापता लोग सभक तलाश शुरू क' देना अछि।